เป็นร้านอาหารที่ดัดแปลงมาจากบ้าน รู้สึกว่าเจ้าของร้านเป็นหลานของ อดีตดาราดังที่ล่วงลับไปแล้ว ป๋า ส.อาสนจินดา ในร้านก็จะมีของประดับตกแต่งที่ชวนให้ระลึกถึง ป่า ส. อยู่ทั่วๆ บรรยากาศที่เป็นบ้านๆ ก็ค่อนข้างสบายๆ เป็นกันเอง ข้างๆ บ้านเป็นสวนๆ ก็มีโต๊ะนั่งด้วย บรรยากาศก็รีแลกซ์ดี

อาหารก็จะมีทั้งอาหารจานเดียว อาหารทานเล่น กับข้าว มีทั้งอาหารไทย กับข้าวไทย ของกินเล่นแบบฟิวชั่น อาหารจานฝรั่ง อาหารฟิวชั่นไทย-ฝรั่ง มีให้เลือกหลากหลายดี อาหารโดยรวมรสชาติดี ราคาไม่แพงมาก อาหารจานเดียว อาหารทานเล่นไม่เกินร้อยบาท ถ้าเป็นกับข้าวก็อาจจะมีร้อยกว่าๆ นิดหน่อย หรือถ้าอาหารฝรั่งก็อาจจะร้อยปลายๆ สองร้อย

มีช่วงนึงไปกินร้านนี้บ่อยมากกก เลยได้ลองเมนูค่อนข้างหลากหลายพอสมควร

- ขนมปังกระเทียม-หอยลาย .. อร่อยมาก หอยลายรสชาติกำลังดี ขนมปังก็หอมกระเทียม

- ยำก้านคะน้า .. รสชาติน้ำยมกล่มกล่อมดีมาก สามรส รสจัด ไม่เผ็ดมาก ก้านคะน้าอวบๆ สดๆ

- ข้าวราดปลาผัดฉ่า .. ปลาอะไรจำไม่ได้แล้วอะค่ะ แต่รสชาติโอเคเลย รสจัดแบบกลมกล่อม แต่ไม่เผ็ดมาก

- สปาเก็ตตี้แหนม .. จานนี้น่าจะไฮไลต์เลยหละ อร่อยมาก ไม่คิดว่าจะเข้ากัน แต่พอกินแล้วมันเข้ากันดีมากๆ สปาผัดมาแบบแห้งๆ เค็มๆ มันๆ มีแหนมเปรี้ยวๆ กับพริกเผ็ดๆ หน่อย มาตัดรสชาติ อร่อยจริง

- ซีซาร์สลัด .. จานนี้เฉยๆ สำหรับตัวเอง มีความรู้สึกว่าน้ำสลัดมันเลี่ยนๆ ไปหน่อย

- สปาเก็ตตี้เบค่อน .. จานอร่อยมาตรฐาน เค้าผัดเบค่อนแบบนิ่มๆ มันเลยออกแนวมันๆ เลี่ยนๆ นิดนึง

- ข้าวไข่เจียวทรงเครื่อง .. จานนี้เฉยๆ ไม่มีอะไรพิเศษ งงเหมือนกันว่าทำไมสั่งจานนี้มาลองนะ

- เกี๊ยวกุ้งซัลซ่า .. อร่อยมาตรฐาน ยังไม่ wow เกี๊ยวกุ้งทอดมากรอบอร่อย แต่ซัลซ่ารสชาติยังไม่โดนเท่าไหร่ เพราะใช้น้ำส้มสายชู มันเลยเปรี้ยวแบบโดดๆ 

- ไส้กรอกรวม .. อร่อยมาตรฐาน ไส้กรอกคุณภาพดี

- ข้าวผัดกากหมู-หมูแดดเดียว .. จานนี้ตั้งความหวังไว้สูงเกิน พอได้กินแล้วเฉยๆค่ะ เพราะกากหมูในข้าวผัดมันมาเหนียวๆ ไม่กรอบ ซึ่งถ้ามาแบบกรอบๆ จะอร่อยมากกว่านี้เยอะ ส่วนหมูแดดเดียวก็อร่อยมาตรฐาน

- ข้าวผัดโป๊ะแตก .. อร่อยมาก รสจัดแบบกล่อมกล่อม

- หอยเซลอบชีส .. อร่อยดีค่ะ 

- ผักโขมอบชีส .. จานนี้อร่อยแบบเซอร์ไพรส์กันเลยทีเดียว

- หมูกรอบทอดน้ำปลา .. เค็มๆ มันๆ กินเพลินดีมาก

- ลาบไก่ .. จานนี้กลายเป็นเฉยๆ ค่ะ รสไม่จัดเท่าที่ควร

- ข้าวกุ้งพริกขี้หนูโหระพา .. จานนี้อร่อยมาตรฐาน

- ต้มยำ .. วันที่ไปกิน รสชาติเฉยๆ มากอะค่ะ ออกแนวเค็มนำ

- มะระผัดปลาเค็ม .. อันนี้แอบคาดหวังสูง เพราะเป็นเมนูแนะนำ แต่ผิดหวังอะค่ะ เฉยๆ มาก ผัดมามันๆ เลี่ยนๆ เกินไป

- เบค่อนพันแหนม .. อร่อยแปลกดีค่ะ กินเพลินๆ

- ไก่ทอดตะไคร้ .. อร่อยมาตรฐานค่ะ

- แพนเค้ก-ไอศกรีม .. อันนี้เป็นของหวานไฮไลต์เลยทีเดียวค่ะ อร่อยมากๆ เค้าทำแพนเค้กได้หน้านุ่ม อร่อยจริงๆ ต้องสั่งเลยหละ

- ไอศกรีมโฮมเมด .. รสชาติดีเข้มข้นค่ะ

- เฉาก๊วย .. เฉยๆ ค่ะ

- น้ำมะนาวโซดา .. อร่อยมาก เปรี้ยว-ซ่า สดชื่นมาก

- น้ำกีวี่โซดา .. อร่อยเหมือนกัน แต่ไม่เท่ามะนาวโซดา


หลังจากที่ได้ไปทดลองร้านนี้หลายครั้ง ได้ข้อสรุปส่วนตัวค่ะ ว่าอาหารจานเดียว กับอาหารแนวฟิวชั่นฝรั่ง หรืออาหารกินเล่น จะอร่อยกว่าแนวกับข้าวไทยๆ อะค่ะ
